kultuurilembene valgamaalane avaldas pikema inteka mille ajendiks on 2ILU festival ja luulevõistlus HULLUD NÄEVAD:    Uus suur festival  2ILU festival erineb tavapärasest  nürimeelsest luulefestivalist nagu ööklubi rehvivahetus töökojast. Lisaks luuletajatele näidatakse rahvale ilusaid naisi ja moehilpe, tegu on moe ja luule sünergiaga. Välisele glamuurile liitub mõttemaailma disain.  Teine erinevus on valitud esinejad, luuletajad pole mitte need, kes igal festivalil piinlikustunnet ja igavust levitavad vaid tõeliselt suured anded.  KM Sinijärve mõõtu megastaarid esinevad koos tõusvate tähtedega nagu Kressa ja Valdmann. Elitaarne hassokrullilik vaimupeenus on maitsestatud  maalähedase olaviruitlasliku vemmalvärsiga.  Lisaks astuvad üles Pehk ja Ilves, kes konkureerivad muusikaturul parimate indipändidega. Menüüs on koolilaste luulekava, luulevõistluse võitjate esinemine, kõnekoosolek ja palju muud esteetilist elamust pakkuvat.  Eelkõige aga erineb 2ILU festival muudest selle poolest, et on esindatu ka väline ilu ning glamuur, luuleprogrammi täiendavad moeetendused ja ooperiaariad Kai Kallastu esituses.    Eesmärk on tasakaalustatud maitseelamus. Selle aasta  festivali märksõna on hullult ilus, 2ILU toetab Pärnu linnavalitus.      2ILU festival    23. - 24. novembril pannakse  Pärnu Moodsa Kunsti Muuseumis  toime uus suur  2ILU festival    festival juhib tähelepanu  välise ilu siseküljele      A  reedel 23. nov 19.00  kolmetunnine luule, moe ja ooperietendus  Hullult ilus    vaatemäng sisaldab modelle,  hullumisele keskendunud ooperiaariaid  ja parimat  võimalikku luulet    Esinevad:  KM Sinijärv, Olavi Ruitlane, Kaupo Meiel, , Hanno Valdmann, Hasso Krull, Kaarel Kressa, (:) kivisildnik, Jaan Pehk ja Aapo Ilves    B  Laupäeva 24. nov toimub Kunstnike Majas  kõnekoosolek teemal  Hullud - enamus või vähemus?  Lisaks luuletajatele esinevad helilooja Andrus Kallastu, dramaturg Urmas Vadi ja ulmeguru Jüri Kallas.    2ILU festivali korraldavad  Pärnu linn, Kultuurilabor ja Vaimse Rutiini Preventsiooni  Sihtasutus    C  Hullud näevad  on luulevõistlus gümnaasiumi astmele    luuletajatest žürii hindab -  loovat lähenemist ja nägemuslikku kvaliteeti    žürii ei hinda -  ilukõnet, vägivaldset riimikangutamist,  igavust ja muid tavaluule elemente    parimad esinevad  2ILU festivali peaprogrammis  23. novembril 19.00  Pärnu Moodsa Kunsti Muuseumis    tehnilised tingimused:  2-3 luuletust  luuletuse pikkus 5-15 rida    võistlustööd saata oma nime all  10. novembriks meilile  kivisildnik@yahoo.com    žürii: Olavi Ruitlane, KM Sinijärv, Kaupo Meiel, Hasso Krull jpt    võistluse korraldavad  Pärnu linn, Kultuurilabor ja Vaimse Rutiini Preventsiooni Sihtasutus